તેણે દલીલ આપતાં કહ્યું હતું કે, ‘તમે ગમે તે કરો, પરંતુ ઓડિયન્સ જ તમને સ્ટાર બનાવી શકે અને તેમને ન ગમે તો રિજેક્ટ પણ કરી દે છે. તમે કોના દીકરા છો એનાથી ઓડિયન્સને કોઈ ફરક પડતો નથી. ઓડિયન્સ તમને પસંદ ન કરે તો તમારું કંઈ જ ન થઈ શકે. અહીં કોઈના ભાઈ ન ચાલે, કોઈના દીકરા ન ચાલે. હું એક રાઇટરનો દીકરો છું. અજય દેવગન એક એક્શન ડિરેક્ટરના દીકરા છે. અહીંનો નિર્ણય ઓડિયન્સના હાથમાં હોય છે. તેઓ ફિલ્મ જુએ છે અને એના પછી નક્કી કરે છે કે, તમારું પરફોર્મન્સ પસંદ કરવું જોઈએ કે રિજેક્ટ કરવું જોઈએ. ક્યારેક તો તેઓ બેસ્ટ એક્ટરને પણ રિજેક્ટ કરી દે છે. તમને ખ્યાલ જ ન આવે કે, ઓડિયન્સને કઈ વાત ગમશે. કદાચ ઓડિયન્સને ક્યારેક ફિલ્મની સ્ટોરી તો ક્યારેક એક્ટિંગ ન ગમે. અનેક વખત ઓડિયન્સ તમને એટલા બધા પસંદ કરવા લાગે છે કે, તમારી ફિલ્મ ફ્લોપ જાય તો પણ એનાથી તેમને કોઈ ફરક પડતો નથી. જોકે, ફિલ્મ ઇન્ડસ્ટ્રીના લોકો તમને સવાલો કરવા લાગશે. હવે એ સમય રહ્યો નથી કે, તમામ ફિલ્મ્સ સક્સેસફુલ થાય.